ชื่อสถานที่: โกเกี้ย
ประเภท: ร้านอาหาร กาแฟ เบเกอรี่
ที่อยู่: 8-10 ถนนสถลสถานพิทักษ์
ตำบล: กันตัง
อำเภอ: กันตัง
จังหวัด: ตรัง
รหัสไปรษณีย์: 92110
พิกัด: 7.40957, 99.50941

ร้านโกเกี้ย เป็นร้านอาหารใน อ.กันตัง จ.ตรัง เปิดมานานแล้ว ทางไปดูตามแผนที่ในวงในได้ จากตัวเมืองตรัง ประมาณยี่สิบกว่ากิโล ขับประมาณยี่สิบถึงครึ่งชม. จากตัวเมือง ตัวร้านหาไม่ยากในตัวเมืองกันตัง มาถึงตัวร้านเป็นห้องแถวติดไฟแดง ไม่มีแอร์ นั่งเหมือนร้านอาหารธรรมดาทั่วไป เป็นร้านคนจีนในตำนาน ในช่วงเที่ยงในร้านจะร้อนหน่อย ร้านนี้ใครๆ มาตรังก็มาชิมดูสักครั้งก็ดีนะ เมนูอาหารทะเลต่างๆ มีราคาเหมือนอาหารทะเลทั่วไปค่ะ ไม่ไดถูก ไม่ได้แพงมาก ก๋วยเตี๋ยวราดหน้าซุปเปอร์ จานใหญ่ คนสั่งเกือบทุกโต๊ะ อร่อยดี หอยจ๊อก็เป็นเมนูแนะนำของทางร้านค่ะ ทานกับน้ำจิ้มบ๊วย อาหารทะเลอื่นๆ ก็สดดี ส่วนเมนูใหม่ๆ ก็มีปลาเต๋าเต้ยจักรพรรดิหม้อไฟ (ปลาเต๋าเต้ยหรือก็คือปลาจาระเม็ดเทา) ปูไข่ยักษ์ตะลุยแอฟริกา กุ้งจัมโบ้ทอดกระเทียม ปลาหมึกยักษ์ทอดกรอบ บวกกับเมนูดั้งเดิมอย่างราดหน้าซุปเปอร์ทะเล ทะเลต้มยำแห้ง ปลิงทะเลหม้อไฟ ปูผัดผงกะหรี่ เท่านี้ก็เลือกไม่ถูกแล้วว่าทานเมนูไหนดี รสชาติอาหารอร่อยมาก รสกลมกล่อม มีหวาน มัน เค็ม เปรี้ยว เผ็ด ครบทุกรส ด้วยสไตล์การผสมผสานลงตัวระหว่างไทยและจีน วัตถุดิบจากทะเลก็สดมาก ไม่ผิดหวังสักเมนู